JohanHeinsen/ENO huggingface dataset:
Aalborgs Stifts Adresseavis, 1825-09-15
Landeiendoms Salg. Formedelst min Ansættelse ved Hals Skandse, hvor jeg fremtidigen tager Boepæl, attraaer jeg nu at sælge min hidtil paaboende Gaard ved Uttrup, i Nørretranders Sogn, hvis Jorder tilsammen bestaaer i circa 84 Tønder Land Agermark og Eng (alt med 14000 1 Alen pr. Tønde Land), til Hartkorn 8 Tdr. 6 Skpr. 2 Fkr. 1 1/2 Alb., hvorover en eeneste offentlig Auction vorder afholdt Tirsdagen den 27de September ved Middagstid paa selve Gaarden. For de som ere ubekjendte med denne Eiendom, meldes: At Jorderne staae til Taxten 480 Rbdlr. Sølv pr. Tønde Hartkorn, og Bygningerne assurerede i Landets Brandkasse til 3860 Rbdlr. Sølv. Boepælen er god, som og Beliggenheden for Jorderne fortrinlig. Agermarken befindes i en kraftfuld Tilstand med 8, 10 indtil 12 Aars Hvile, og hvad som i de sidste 10 Aar har været optaget under Plov, er tillige stærk gjødsket. Engene give aarlig fra 30 til 36 Læs udmærket godt Høe, og den Gaarden nærmest liggende Eng indeholder tillige flere Millioner Tørv; Veilængden fra Gaarden til Kjøbstaden Aalborg er kuns 3/4 Miil. Til almindelig Underretning for Lysthavende meldes, at den væsentligste Deel af Kjøbesummen maae blive indestaaende i Eiendommen til 4 pC. Rente, og for øvrigt kan AuctionsConditionerne erfares her paa Gaarden 14 Dage før Auctironen, som og at Eiendommene kan blive de Lysthavende paa viiste naar forlanges. Uttrupgaard den 22de August 1825. Bregendahl, Major J Følge Begjæring fra Procurator Thordsen, paa den almindelige Enkekasses Vegne, bliver følgende Eiendomme i Hillerslev=Hundborg Herreder, Thisted Amt, som for Gjeld til bemeldte Casse er udlagt, stillet til 3de offentlige Auctioner, nemlig: a) Peder Christensen Kjerup eller Amtofts Gaard i Kløv Bye, Hundstrup Sogn, med Eiendomme Hartkorn 8 Tdr. 3 Skpr. 2 Fdkr. 2 Alb. samt den indbjergede Høe- og Korn-Afgrøde. b) Lars Jensen Speggers Gaard i bemeldte Kløv, med Eiendomme og Afgrøde, Hartkorn 3 Tdr. 7 Skpr. 3 Fdkr. 2 Alb. c) Jens Møllers Gaard ibom. med Eiendomme og Afgrøde, Hartkorn 7 Tdr. 2 Skpr. 1 Fdkr. 2 Alb. d) Christen Michelsens eller forhen Lars Poulsens Gaard i Malle Bye, Sennels Sogn, med Eiendomme og Afgrøde, Hartkorn 2 Tdr. e) Anders Pedersen Smeds Gaard i Hundborg, Sogn og Bye, med Eiendomme og Afgrøde, Hartkorn 2 Tdr. 5 Skpr. 2 Fdkr. 1 1/2 Alb. Auctionerne over af boge afholdes den 11te og 26de October samt 9de November næstkommende, hver Dags Formiddag Kl. 10. Over droge afholdes 1ste og 2den Auction den 12te og 27de October. 3die Auction over disse Eiendomme foretages: over Litr. a den 10de November og over Litr.e den 11te dito ligeledes Kl. 10 Formiddag. De 2de første Auctioner over samtlige Eiendomme afholdes paa Thisted Raadstue, hvorimod 3die Auction afholdes i selve Gaardene. Lysthavende indbydes at møde benævnte Tider og Steder, hvor Conditionerne bekjendtgjøres, og tjener foranstaaende tillige til Panthavernes Efterretning, ifølge Placaten af 22de April 1817. Hillerslev Hundborg Herreders-Contoir i Thisted, den 3die September 1825. Faye.
Aalborgs Stifts Adresseavis, 1825-09-15
Auction. lader Skiftecommissionen i sal. Etatsraad Kjellerups og efterlevende Enkefrues fælleds Boe afholde i Boets Gaard den 6te October næstkommende, Formiddag Kl. 10 slet, over 200 Tylter paa Lofterne liggende flere Aar gamle tørre Fyrre Bord, 10, 12 og 14 Fod lange, 7, 7 1/2 8 a 9 Alen lange, Østersøes Planker 1 1/2 Toms 8 1/2 a 10 Alen lange, 2 1/2 Toms Planker, 4, 5 a 7 1/2 Alen, nogle 18, 24 og 28 Fods Aarer, nogle EgeBord, 1 Rulle, 3 Stkr. 3 Etages Vindovne, 2 Stkr. dito mere moderne, 2 Stkr. 2 Skpds. Bielæggere, et Partie saakaldede franske Jerngryder. Aalborg den 14de September 1825. Schmidt.
Aalborgs Stifts Adresseavis, 1825-09-17
Spanien. Urolighederne tiltage Dag for Dag og Arresteringer med derpaa følgende Henrettelser finde saa hyppigen Sted, at man snart ikke meere lægger Mærke til Saadant. Jsær ere i den sidste Tid mange rige Geistlige satte fast og betydelige Pengesummer derved komne i Skatkammeret. - J Algestras har været saadan Opsætsighed iblandt Krigsfolket, at den det commanderende General O'Donnel fandt det raadeligst at sende sin Frue og Børn samt sine sammenrapsede Rigdomme over til Ceuta, og forskrive 1000 Franske Sol datter fra Cadix. J Alicante befrygtede man en Landgang fra de deromkring krydsende Columbiske Skibe, og man vilde endog vide, at Mina var kommen fra England til Gibraltar for der at organisere en Hær af misfornøiede Spanioler og med disse seile over paa Columbiske Skibe til de Baleariske Øer og tage disse i Besiddelse. Mandskab vil der ikke blive Mangel paa, da de kongelige Tropper, der hverken faae Lønning, Føde eller Klæder, rende bort, naar de bare kunne finde Leilighed. Saaledes marserede forleden en Batallion Soldater fra Alicante til Carthagena og smeltede sammen underveis fra 800 til 200 Mand, ene ved Desertering.
Aalborgs Stifts Adresseavis, 1825-09-17
Man anfører som en Mærkelighed, at Empecinado og Bessieres bleve henrettede paa een og samme Tid. Da Empecinado førtes til Galgen vilde han have taget sig af Dage ved at styrte sig ind paa Soldaternes Bayonetter, hvilket dog ikke lykkedes ham, uagtet han bibragte sig nogle dybe Saar.
Aalborgs Stifts Adresseavis, 1825-09-17
General Croles, bekjendt fra sidste Feide, er død paa Sottesengen, kuns 40 Aar gammel.
Aalborgs Stifts Adresseavis, 1825-09-17
Blandinger. Over den russiske Bye Jschim rasede den 15de Juli et skrækkeligt Tordenveir, som rev Steenindfatningerne af 4 Vinduer i Kirken, og indvendig smeltede Forgyldingen af Alterbillederne. Længer hen ihielslog Lynilden, en Kone og forbrændte et Barn. J en Landsbye, 4 Mile, fra Petersborg, dræbte Lynilden Landcommissairen og hans Skriver, bedøvede og sviede 4 andre Mennesker, som vare i Værelset. Omegnen af Pensa i Lillerusland er ødelagt ved Hagel.
Aalborgs Stifts Adresseavis, 1825-09-17
Man fortæller, at et Par Elskende i England lode sig nylig give sammen af en Fredsdommer i en Kjøbmandsboutik, som var fuld af Kjøbere. - Saa kan de maaske blive skilte ad i en Kroe. Governøren paa Cap, Lord Chas. Sommerset, har nu faaet et Raad af 6 Medlemmer ved Siden af sig, som nogenlunde kan indskrænke hans Selvraadighed.
Aalborgs Stifts Adresseavis, 1825-09-17
Fædrelandet.
Aalborgs Stifts Adresseavis, 1825-09-17
Under samme Dato er ligeledes udfærdiget en Forordning, angaaende en treaarige Eftergivelse af 400000 Rbdlr. aarligen af den ved Forordningen af 15de April 1818 paabudne Landskats Beløb af Jorder og Tiender i Danmark, saa lydende: Vi Frederik den Sjette a., gjøre vitterligt: Da det Tidsrum af 3 Aar, for hvilke Vi ved Vor Forordning af 10de Januar 1823 bevilgede Besiddere, af Landeiendomme i Vort Rige Danmark en Eftergivelse af 400000 Rbd. Sølv aarligen af den ved Vor Forordning af 15de April 1818 paabudne Landskats Beløb af Jorder og Tiender, er udløben, og da de Grunde, formedelst hvilke Vi fandt Os bevægede til dengang at tilstaae en saadan Lettelse, endnu vedvare, byde og befale Vi, som følger: H. 1. J et Tidsrum af 3 Aar, fra 1ste Juli 1825 at regne, bevilges aarligen, for ethvert af bemeldte 3 Aar, en Eftergivelse af 400000 Rigsbankdaler af den ved Vor Forordning af 15de April 1818 paabudne Landskats Beløb af Jorder og Tiender i Vort Rige Danmark, hvilken Eftergivelse skal komme vedkommende Ydere tilgode paa den Maade og i det Forhold, som ved Vor Forordning af 10de Januar 1823 blev bestemt med Hensyn til den da bevilgede treaarige Eftergivelse; dog saaledes, at Eftergivelsen bliver at beregne, ligesom ogsaa den, efter sammes Fradrag, tilbageblivende Deel af Landskatten at erlægge, i Henhold til Vor Forordning af 6te Februar 1824, indtil videre med Sedler og Tegn. §. 2. Forsaavidt Nogen endnu staaer tilbage med Restancer af Skatter til Vor Kasse, der ere ældre end 1ste Juli 1822 og derhos ikke have kunnet berigtiges paa den i Vor Forordning af 10de Januar 1823, §. 3, fastsatte Maade, have vedkommende Skyldnere, til Berigtigelse af eller Afdrag paa disse Restancer, i ethvert af forbemeldte 3 Aar, eller, dersom Restancerne forinden berigtiges, da indtil saadant skeer, at erlægge den dem ifølge nærværende Vor Forordning tilkommende Eftergivelses Beløb, dog med Sølv, Daler for Daler og Skilling for Skilling, hvilket Beløb afskrives paa deres nysnævnte Restancer. Skulde for nogen Skyldner disse Restancer udgjøre et større Beløb, end at de i fornævnte 3 Aar kunne paa foranførte Maade blive berigtigede, da ville Vi allernaadigst have Vort Rentekammer bemyndiget til, naar disse 3 Aar ere forløbne, at bestemme, i hvilke taalelige Terminer den saaledes overskydende Rest bliver endeligen at afdrage. Cours den 13de Septbr. Hamb. 2 M. - , a vista 209. Specier 211. - Specier solgtes til 12 Rbmk. 10 1/2 s. - Bank-Disconto 5 pC. - Norske Speciessedler pr. 100 Specier 191 Rbd. Sedler. - Svenske Sedler pr. Rdlr. Rigsgjeld 51 3/4 a 52 Rbs. Tegn. - 4 pCt. Kongel. Obligationer (uden Renter) 91 a 91 1/2 Rbdlr. Sedler. - Dito Dito 87 1/4 a 87 1/2 i Banco. - Nationalbank-Obligationer (af Laanet 4de Februar 1820) 103 a 103 1/2 Rbd. r. S. - Dito Dito 109 a 109 1/2 i Sedler. - Hamborger Laan af 1819 Bmk. 3000 99 1/4 a 100 Banco. - Dito Dito Bcomk. 4000 99 3/4 a 100 Banco. - 6 pC. norsk Laan ved Hambro & Søn 105 1/2 a 106 i Banco. - 4 pC. Dito nye 97 a 97 1/2 i Banco. - Asiatiske Actier - i Sedler. - 3 pC. nye danske Obligationer, 3 M. efter at samme ere udstædte, - L. Sterling. 1 L. Sterling beregnet til 14 Bmk.
Aalborgs Stifts Adresseavis, 1825-09-17
Cours: Hamborg den 13de September. Bordeaux, 231 3/2. - St. Petersborg 9 1/4. - London 35, 10. - Cadiz 93. - Lissabon 37. - Amsterdam k. S. 1053. - Kjøbenhavn k. S. 213. - Specier 1 1/2 A. Liste over de til Hals indkomne og afseilede Skibe. Den 13de Septbr. Jndkommen, A. K. Krog af Klitmølle, fra Kjøbenhavn, med Stykgods. - Afseilede, L. Sørensen og J. Jensen af Østerriisøer til Norge med Korn og Fedevarer. J. Christensen af Aalborg til England med Been. N. Øhnberg af Lysekihl til Norge med Rug. - Vinden S. S. O. Den 14de. Jndkomne, O. Pallisen af Aalborg fra Petersborg med Hør, Hamp, Potaske m.m. C. Koch af Nibe fra Mariager med Brænde. N. C. Skovgaard af Lemvig fra Kjøbenhavn med Salt og Bræder. - Afseilet, O. Simonsen af Laurvig til Norge med levende Gjæs og Ænder, samt Korn m.m. - Vinden S. S. O. Den 15de. Jndkomne, J. Nielsen af Andrup fra Odense med Frugt og Kommen. H. Christensen af Vaarsaae fra Mariager med Brænde. A. C. Libroth af Aalborg fra Kjøbenhavn med Salt og Stykgods. - Afseilet, O. Hansen af Hou til Rudkjøbing, ballastet. - Vinden O. S. O. Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-09-17
Den 15de Septbr. Jndclarerede, N. C. Skougaard fra Kjøbenhavn med Salt og Stykgods. O. Pallesen fra Petersborg med Hør, Hamp, Seildug og Potaske m.m. C. Kock fra Mariager med Brænde. J. Nielsen fra Odense med frisk Frugt, Kommen og Kartofler m.m. H. Christensen fra Mariager med Brænde. - Udclareret, S. Kragh til Frederikshavn med noget Stykgods.
Aalborgs Stifts Adresseavis, 1825-09-17
Den 16de. Jndclarerede, A. Liberoth fra Kjøbenhavn med Salt og Stykgods. S. P. Hansen fra Christiania med Salt. og Kommen.
Aalborgs Stifts Adresseavis, 1825-09-17
Aalborg Kirker. Sextende Søndag efter Trinitatis prædiker til Høimesse i Budolphi Kirke Hs. H. Hr. Dr. Claudi, i Frue Kirke Hs. H. Hr. Stiftsprovst Ridder Schierup. - Til Aftensang i Budolphi Kirke Hr. Henneberg; i Frue Kirke Hr. Klokker, Claudi.
Aalborgs Stifts Adresseavis, 1825-09-17
Ægteviede. Den 9de September, Smaaehandler O.M. Møller og Pigen A. M. Lund.
Aalborgs Stifts Adresseavis, 1825-09-17
Begravede. Den 6te September, Mad. Johnson, 45 Aar. - Den 10de, Kjøbmand og eligeret Borger Jørgen P. Schaltz, 59 Aar. - Den 12te, Slagtermester Chr. Olesens Kone, Maren Nielsdatter, 71 Aar.
Aalborgs Stifts Adresseavis, 1825-09-17
Ved Tallotteriets 1115de Trækning i Altona udkom: No. 50. 19. 1. 54. 3.
Aalborgs Stifts Adresseavis, 1825-09-17
Bekiendtgjørelser. At Forsynet den 10de Dennes ved en stille og roelig Død, bortkaldte min gode Mand Kjøbmand Christen Knakkergaard, bekjendtgjøres herved for fraværende Familie og Bekjendtere af hans sørgende Enke. Thisted den 12te September 1825. Anna Kirstine Møller, sal. C. Knakkergaards.
Aalborgs Stifts Adresseavis, 1825-09-17
Skipper S. Hoffmann afseiler paa Tirsdag til Kjøbenhavn, medtager Fragtgods og Passagerer.
Aalborgs Stifts Adresseavis, 1825-09-17
Til Efterretning for det respective corresponderende Publikum, bekjendtgjøres herved, at Pakkeposten afgaaer herfra for første Gang paa Vintertouren i dette Aar, Tirsdagen den 4de October førstkommende, om Morgenen til sædvanlig Tid. - Som følge heraf, kan Jndleveringen dertil af Penge og Pakkepostsager, saavelsom Reisendes Jndskrivning, blot skee om Mandagen fra Kl. 3 til 6 om Eftermiddagen, og maa allene indskrænkes til bemeldte Dag og Tid. Ligesaa bringes i behagelig Erindring, at Vintertouren for Brevposten tager sin Begyndelse Tirsdagen den 13de October næstkommende. Jndleveringen dertil skeer hver Mandag og Torsdag i Ugen, fra Kl. 3 til 8 om Eftermiddagen. Aalborg Postcontoir den 14de Septbr. 1825. R. Jørgensen.
Aalborgs Stifts Adresseavis, 1825-09-17
At der i Følge mig meddeelt Kongelig allernaadigst Bevilling maae aarlig holdes et Fæemarked her ved Hjallerup Kroe i Hjørring Amt, Dronninglunds Sogn, og at samme i indeværende Aar holdes næstkommende 8de October, bliver herved bekjendtgjort til almindelig Kundskab. Hjallerup Kroe den 15de Septbr. 1825. Anne Marie Christensdatter.
Aalborgs Stifts Adresseavis, 1825-09-17
Torsdagen den 22de Dennes om Aftenen Kl. 7, afholdes en Generalforsamling i det dramatiske Selskab, hvilket herved, til Medlemmernes Efterretning, bekjendtgjøres. Aalborg den 13de August 1825. Directionen.
Aalborgs Stifts Adresseavis, 1825-09-17
Jeg har herved den Ære at bekjendtgjøre det høistærede Publicum, at jeg agter at undervise her i Byen paa Fortepiano i Særdeleshed, dog om det bliver forlangt, ogsaa paa Harpe og Guitarre, og beder jeg Publicum om dets ærede Tillid, forsikrende at jeg intet vil spare hvad der staaer til mig, for at bibringe Skolarene Musiken. Timerne lover jeg at passe paa det punktligste og i alt Øvrigt haaber jeg at det ærede Publicum vil finde dem fornøiet med min Jnformation i Tonekonsten. Mit Logis er hos Madame Karmark i Bispensgade. Aalborg den 8de September 1825. P. A. W. Poulsen.
Aalborgs Stifts Adresseavis, 1825-09-17
Auctioner. Onsdagen den 28de September 1825, Formiddag Kl. 10, bortsælges hos Sognefogden i Lillevorde endeel Gods, udpantet for resterende Kongelige Skatter og offentlige Afgivter hos Gudumlunds Godses Bønder, bestaaende af en stor Deel Køer, Heste, Faar og Stude, imod contant Betaling, og ifølge de Conditioner, som ved Auctionen blive bekjendtgjorte. Lindenborg den 7de September 1825. Kirstein.
Aalborgs Stifts Adresseavis, 1825-09-17
Onsdagen den 5te October om Formiddagen Kl. 10 bortsælges paa Lindenborg endeel Gods, udpantet for resterende Kongelige Skatter hos Bønderne, bestaaende af en stor Deel Køer, Heste, Faar, Vogne, en Kakkelovn, noget Boeskab samt 2 Bindinger Huus, imod contant Betaling og ifølge de Conditioner, som ved Auctionen blive bekjendtgjorte. Lindenborg den 6te September 1825. Kirstein.
Aalborgs Stifts Adresseavis, 1825-09-17
Jfølge Procurator Dannisøes Reqvisition paa vedkommende Udlægshavers Vegne, grundet paa Dom og derefter passeret Execution, bliver det Amtsbarbeer Jens Kongerslevs Enke tilhørende og iboende Sted No. 40, beliggende paa Vestergade her i Staden, og bestaaende af 4 Fag, 2 Etager med iværende 2de Vindovns Kakkelovne, og tilhørende Gaardsrum, stillet til Bortsalg ved 3de Auctioner, som afholdes: Løverdagen den 15de October, Løverdagen den 29de f. M., og Løverdagen den 12te November næstkommende, hver Dags Formiddag Kl. 10. De 2de første Auctioner afholdes paa Stadens Raadstue, men den 3die i Stedet selv; og ved hvilken tillige bortsælges en betydelig Deel Jndboe, som bestaaer af Borde, Stole, Sengeklæder og Kjøkkentøi m. m. m. Conditionerne ere forinden 1ste Auction til Eftersyn hos Auctionsreqvirenten. Dette bekjendtgjøres herved i Overeensstemmelse med Placaten af 22de April 1817, til Vedkommendes Efterretning. Lysthavende indbydes. Aalborg den 14de September 1825. Schmidt.
Aalborgs Stifts Adresseavis, 1825-09-19
Grækenland. Efterretningerne indskrænke sig med sidste Post til gjentagne Beretninger og Tyrkernes mislykkede Storm paa Mesolongi, som endog skal have været gjentagen fire Gange, og da Reschid Pascha hvergang skal have havt betydeligt Forliis, og ved sidste Forsøg endog have mistet 3000 Mand, saa anseer man Fæstningen for saa godt som uden Fare, sær da en Græsk Orlogsflode nu har indfundet sig i de vestgræske Farvande, bestaaende af 40 Skibe og 12 Brandere, for hvilke sidste især Tyrkerne bære stor Respect. Capudan Pascha trak sig derfor med sin Flode, ved Græker mes Ankomst, ind under Fæstningen Patras for at ligge i Ly under dens Kanoner.
Aalborgs Stifts Adresseavis, 1825-09-19
Blandt de fra Egypten til Grækenland bestemte Tropper skal være udbrudt Pest, som man haaber vil betydeligt forsinke deres Afreise.
Aalborgs Stifts Adresseavis, 1825-09-19
Blandinger. Lord Cochrane er med sin Frue reist til Skotland, i hvis Hovedstad Edinburgh de nøde den mest udmærkede Modtagelse, som kan vises en efter lang Fraværelse hjemvendende Helt. - J November tænker han at kunne blive seilfærdig til Grækenland. Ligesom Englænderne gjøre Corfu til en Frihavn for derfra at forsyne Landene ved Adriaterhavet og hele Levanten med Engelske Fabrikater og Colonialfrembringelser, saaledes ville de ogsaa giøre Jamaicas Havne frie, for over denne vigtige Ø at drive Enehandel paa Columbien, Mexico og omliggende Lande.
Aalborgs Stifts Adresseavis, 1825-09-19
Den Franske Commander og Kammerherre de Mackausom afsluttede Tractaten med Hayti, er bleven udnævnt til Contre=Admiral.
Aalborgs Stifts Adresseavis, 1825-09-19
Siden Floriderne bleve af Spanien aftraadte til de Forenede Stater, er Folkemængden stegen der fra 15000 til 50000 Mennesker, og de ville snart vorde optagne i Foreningen som selvstændig Stat.
Aalborgs Stifts Adresseavis, 1825-09-19
De to sidste Danske Linieskibe i Englands Marine skulle nu sælges.
Aalborgs Stifts Adresseavis, 1825-09-19
Den Østerrigske Feltmarskal Fyrst Henrik XV. af ReusGreiz er den 30te August ved Døden afgaaet.
Aalborgs Stifts Adresseavis, 1825-09-19
Engelske og Franske Blade fortælle om et Billiard, som en Dreier i Covent-Gaden i London har forfærdiget og som der neppe findes Mage til i hele Verden. Det forestiller et Linieskib paa 74 Kanoner. Naar man vil spille, løbe Masterne ned af sig selv og i alle fire Hjørner fremspringe en Mængde Quener, som man kan vælge imellem efter Behag. Naar en Bal bliver gjort, faaer man tre, men naar der caramboleres, kuns eet Kanonskud at høre. Et Stød, som der tælles 14 Points for, tilkjendegives ved et heelt Lag af samtlige 74 Kanoner. Man mener, at dette Billiard skal være bestemt til Foræring for Kongen af Persien.
Aalborgs Stifts Adresseavis, 1825-09-19
Haytierne laane i Paris 180 Millioner, hvoraf de 150 skal anvendes til den tractatmæssige Godtgjørelse til Frankrig og Resten til andre smaae Udgifters Bestridelse. Overenskomst om dette Laan skal allerede være truffen med det rige Bankørhuus Lasitte & Co. i Paris.
Aalborgs Stifts Adresseavis, 1825-09-19
J Weimar var stor Stads og Festlighed den 3die Dennes da Storhertugen fyldte sit 68 Aar og havde regeret i 50. Denne Fyrste har altid viist sig som en Ven og Forfremmer af Videnskaberne, hvorfor ogsaa flere af Tysklands navnkundigste Forfattere have taget Bopæl i denne Residentsstad, men just at kalde Weimar et Athenen, fordi det beboedes af Wieland, Herder, Schiller og Göthe, var vel en drøi Overdrivelse, naar der ikke tilføiedes, at det er et Tysk Athenen.
Aalborgs Stifts Adresseavis, 1825-09-19
Paa Øen Cuba har Urolighed begyndt at yttre sig blandt Negerne og 1000 til 1200 af dem i Matanza have opreist Oprørsfanen. En femogtyve Hvide, mest Franskmænd, bleve nedsablede og flere saarede, men da de Hvide derefter samlede sig og forenede gjorde Modstand, kom Negerne til kort, henimod et Par hundrede blev paa Pladsen og Resten flygtede ind i Skovene.
Aalborgs Stifts Adresseavis, 1825-09-19
Mange Blade fortælle, at der etsteds i Amerika lever et Ægtepar, som har været gift sammen i 90 Aar, Manden, 118 og Konen 117 Aar af Alder. Der tilføies, at Manden, Alexander Barclay, har gjort Krigstjeneste under Hertugen af Marlborough, hvilket da vel maa have været som Cavallerist paa en Kjephest.
Aalborgs Stifts Adresseavis, 1825-09-19
J Anledning af det nye Engelske Linieskib paa 140 Kanoner har en Regnemester udfundet, at naar man antager det koster 1000 Pund Sterling for hver Kanon, kommer hele Skibets Værdi til at blive 1120000 Rigsbankdaler rede Sølv. Men den gode Regnemester har nok glemt, at et Pund Sterling noteres i London ikke til 32, men 37 Skilling Flamsk, som kommer overeens med 9 Rbd. 24 Skilling, rede Sølv for hvert Pund.
Aalborgs Stifts Adresseavis, 1825-09-19
J Leeds i England væddede to Herrer, som spiste paa et offentligt Sted, imod hinanden om en tredie Gjæst, da den Ene paastod, at han i en heel Uge ikke skulde tale 100 Ord ved Spisebordet og den Anden meente Jo. Væddemaalet angik 20 Sovereigner. Auscultanten, som ikke vidste Noget af Væddemaalet, befandtes i hele Ugen at mæle 73. Ord.
Aalborgs Stifts Adresseavis, 1825-09-19
Til England er i disse Dage hjemkommen en Middelhavsfarer, the Mary Ann, sidst fra Neapel, ikke større end paa 35 Tons, det er omtrent 14 Commercelæster eller halvsjettehundrede Tønder let Korn, hvilket vel er den mindste Engelske Koffardmand, som har passeret Strædet.
Aalborgs Stifts Adresseavis, 1825-09-19
Fædrelandet.
Aalborgs Stifts Adresseavis, 1825-09-19
Kjøbenhavn. Den 10de September er den ved 3die Jydske JnfanterieRegiment staaende Secondlieutenant J. F. v. Schult, afskediget efter Ansøgning i Naade af Krigstjenesten, og derhos udnævnt til virkelig Krigsassessor.
Aalborgs Stifts Adresseavis, 1825-09-19
Over de af det Kongel. Videnskabernes Selskab udsatte Priisopgaver for forrige Aar vare ikkun indkomne tre Afhandlinger, den ene i det franske og de to i det tyske Sprog, alle over den philosophiske Opgave, "hvilket er det rette Begreb om Psykologie, og i hvilket Forhold staaer denne til andre beslægtede Videnskaber, samt, bør der gjøres Forskjel mellem en empirisk og en rationel Plykologie?" Af disse tilkjendtes den ene Afhandling i det Tyske Sprog den udsatte Præmie. Forfatteren af det kronede Priisskrift fandtes at være D. Th. A. Svabedissen, Kurfyrst. Hessisk Hofraad, Dr. og Professor i Philosophien ved Universitetet i Marburg. Fra den philosophiske Klasse er den for næste Aar udsatte Priisopgave, en Udvikling og Bestemmelse af, hvori Mysticisme egentlig bestaaer.
Aalborgs Stifts Adresseavis, 1825-09-19
Den forhen ommeldte theologiske Feide imellem Grundtvig og Dr. Clausen synes at ville tage en alvorlig Vending. Sidstnævnte har i Statstidenden ladet indføre følgende Kundgjørelse: J Anledning af det Stridsskrift, Hr. Pastor Grundtvig har udgivet imod mig, under Titel Kirkens Gjenmæle mod Prof. Theol. Clausen, skylder jeg Publicum følgende Erklæring: at jeg, med Hensyn til de i dette Skrift fremførte injurierende Beskyldninger allerede har gjort det fornødne Skridt for, i Overeensstemmelse med min Embedspligt, at forfølge Sagen paa Rettens Vei. - at jeg ved en anden Forfatter, end Pastor Grundtvig vilde ansee det fornødent at gjøre offentligt opmærksom paa de mangfoldige Mistydninger og Fordreielser, af mine Udtryk, som ikke kunne blive Gienstand for juridisk Tiltale; men at jeg mod denne Mand finder det tilstrækkeligt, at henvise til følgende Ord i Fortalen til min angrebne Bog S. R. f.: "det vil, som jeg haaber, ikke blive mistydet eller udlagt som Jndrømmelse eller Samtykke fra min Side, om jeg, ved en Bog, som indeholder Stof og derfor ogsaa kan give Anledning til Strid og Controvers uden Ende, overlader til den selv at føre sit Forsvar imod forestaaende Kritiker og Angreb; hvor christelig, videnskabelig Aand er forviist fra den theologiske Polemik, og det hadefulde og hovmodige Sind raser frem med æreskjændende, fordømmende Ord, der bliver det desuden Fortjeneste af Christendom og Humanitet at tie, for ikke at bidrage til at forøge Forargelsens Vederstyggelighed." Om det juridiske Udfald af Sagen skal det Offentlige i sin Tid blive underrettet. Dr. H. N. Clausen.